ওপরের গল্পটার মতন ভাল ছেলে/মেয়ে হওয়ার জন্যে তো কেউ চশমা পরে না, পরে ভাল করে দেখতে পাওয়ার জন্যে। সবাই জানে চশমা মানে দুটো কাচের টুকরো ফ্রেমে করে চোখের সামনে দেওয়া। ওই কাচের মধ্যে দিয়ে দেখলে যাদের চোখ খারাপ তারাও ভাল দেখতে পায়। গগলস বা সানগ্লাস পরলে সূর্যের আলোতে ভাল দেখা যায়, অনেক সময় আল্ট্রাভায়লেট রশ্মির থেকেও চোখকে রক্ষা করে এই রঙিন কাচ। চোখের সুরক্ষার জন্যে অনেককেই সেফটি গ্লাস পরতে হয় চোখে যাতে আঘাত না লাগে।